Volgograddagi neft qazib olish punktida ro‘y bergan portlashda ikki nafar ishchi halok bo‘ldi

Volgograd viloyatining (Rossiya) Kotovskiy tumanidagi neft qazib olish punktida ro‘y bergan portlash oqibatida ikki nafar ishchi halok bo‘ldi, jarohat olgan bir kishi kasalxonaga yotqizildi, deya xabar beradi “Vedomosti”.

“25-dekabr, juma kuni kechki payt viloyatning Kotovskiy tumanidagi neft qazib olish punktida katta ko‘lamda gaz, taxminan, vodorod sulfidi otilishi sodir bo‘lgani to‘g‘risida xabar olindi”, — deya ma’lum qilgan favqulodda vaziyatlar vazirligi vakili.
Eslatib o‘tamiz, oldinroq viloyat markazi — Volgograd shahridagi ko‘p qavatli uyda maishiy gaz portlashi oqibatida kamida 5 kishi nobud bo‘lgani to‘g‘risida xabar berilgandi.